rlitschk/wikidir huggingface dataset:
Ulrich Scheuermann (* 24. April 1937) is en düütschen Philoloog. He weer vele Johren lang as Akadeemschen Böverraad Mitarbeider von de Arbeidssteed Neddersassisch Wöörbook in Göttingen. Scheuermann is 1937 boren un hett Germanistik, Anglistik un Geschicht an de Universitäten Göttingen un Grönneng studeert. 1968 hett he in Göttingen sien Dokter maakt över dat Thema Die Flurnamen des westlichen und südlichen Kreises Rotenburg (Wümme) un dat Staatsexamen för dat Lehramt an högere Scholen maakt. Scheuermann hett sik besünners üm de Floornaamsforschung verdeent maakt un hett von 1969 bet 2002 bi dat Neddersassische Wöörbook mitarbeidt. De Leverungen, de sien Naam draagt, sünd in de Johren 1964 bet 2004 rutkamen. Scheuermann leevt in Elljehusen. Die Flurnamen des westlichen und südlichen Kreises Rotenburg (Wümme). Dokterarbeid. Philosophische Fakultät der Universität, Göttingen 1968 / Heimatbund Rotenburg (Wümme), Rodenborg 1971 Linguistische Datenverarbeitung und Dialektwörterbuch. Dargestellt am Beispiel des niedersächsischen Wörterbuches. ZDL-Beiheft 11. Steiner, Wiesbaden 1974, ISBN 3-515-01931-6 Ein Dialektwörterbuch als Aufklärungsschrift? Überlegungen zu einigen Einträgen in Klöntrups "Niederdeutsch-Westphälisches Wörterbuch." (Vortrag), Schuster, Leer 1985 Flurnamenforschung, Knoth, Melle 1995, ISBN 3-88368-282-9 Maik Lehmberg (Rutgever): Wörter und Namen. Festgabe für Ulrich Scheuermann zum 65. Geburtstag. (Göttinger Forschungen zur Landesgeschichte; Bd. 7), Verlag für Regionalgeschichte, Bielefeld 2003, ISBN 3-89534-487-7 Normdaten: GND:
Steenbeek betekent Steenbeek-Projensdörp, Stadtdeel von de Stadt Kiel, Sleswig-Holsteen, Steenbeek, Oort in de Gemeen Bookholt in’n Landkreis Horborg, Neddersassen, Steenbeek, Oort in de Gemeen Stood in’n Landkreis Stood, Neddersassen, Steenbeek, annern Naam för’n Seppenser Beek, Landkreis Horborg, Neddersassen, de in de Seev münnt, Steenbeek, Beek in’n Landkreis Stood, Neddersassen, de in de Swing münnt, Steenbeek, Beek in’n Landkreis Stood, Neddersassen, de in de Lüh münnt, Steenbeek, Naturschuulrebeed an’n Steenbeek in’n Landkreis Stood. Steenbeek is de Familiennaam von Jan Steenbeek (1918–2013), nedderlandschen Jurist, Rosita Steenbeek (* 1959), nedderlandsche Schrieversche. Kiek ok bi: Steenbeke, Steenbeeke, Ooststeenbeek. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Steinbeck is de hoochdüütsche Naam von en poor Öörd, de op Plattdüütsch Steenbeek oder Stimbeck heten doot. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Steenbeek is en üm un bi söven Kilometer langen Beek, de von rechts in de Swing münnt. De Born von’n Beek liggt bi Sandkroog in’n Süden von Helmst, wat an’n Westrand von’n Rüstjer Forst liggt. De Beek flütt toeerst na Noordoosten an Helmst vörbi un dreiht denn na Noordwesten. Bi Zuckerbarg dreiht de Steenbeek för en Stück na Noorden. Bi den lütten Oord Steenbeek nimmt de Beek den Helmster Moorgraven op un dreiht na Noordwesten. De Steenbeek löppt denn an’n Süüdrand von Hagen langs un münnt bi den Hoff Hagel un bi de Hagener Möhl in de Swing. De Hagener Möhl is en Watermöhl, de fröher von’n Steenbeek andreven worrn is. Dat Water in de Swing flütt denn wieder in de Elv un in de Noordsee. Dat Daal von’n Steenbeek billt dat Naturschuulrebeed Steenbeek. Gewässergütebericht ELBE 2000 Niedersachsen. Koordinaten:53° 33′ N, 9° 26′ O
De Steenbeek is en Beek, de von rechts in de Au münnt. De Born von’n Beek liggt bi Remnoh. Von dor flütt de Beek na Noorden un nimmt von rechts den Obbenser Hauptgraven op. Von links kummt de Griemsbeek, de sien Water in dat Naturschuulrebeed Braken, Harslah, Kahl un Wild Moor opnimmt un an Griesmhorst langsflütt. Op dat linke Över von’n Steenbeek liggt denn Wittenfell un op dat rechte Ruschwedel. De twee Bahnlienen Bremerhoben-Buxthu un Harsfeld-Bookholt gaht dor över den Beek weg. Bi Ruschwedel dreiht de Beek op Noordwesten un flütt an Rutenbeek langs. De Beek münnt in’n Noordoosten von Harsfeld in de Au. Dat Water in de Au flütt denn wieder in de Lüh un von dor in de Elv un de Noordsee. Gewässergütebericht ELBE 2000 Niedersachsen. Steenbeek (Lüh). Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 29′ N, 9° 32′ O
De Seppenser Beek oder Steenbeek is en 5,57 Kilometer langen Beek, de von links in de Seev münnt. De Born von’n Beek liggt an’n Noordrand von den lütten Oord Steenbeek, de to de Gemeen Bookholt höört. Dat is dicht bi de Bundsstraat 75. Al na en lütt Stück nimmt de Beek den Meilsenbeek op, de sien Born in’n Westen von den Oort Meilsen hett. De Steenbeek flütt nu groff na Süden dör dat hüdige Stadtrebeed von Bookholt un ünner de Bahnlien Hamborg–Bremen ünnerdör. De Steenbeek dreiht nu mehr na Süüdoosten un flütt an Seppens vörbi. Dor nimmt he von links den Reindörper Beek op un dreiht na Süüdwesten. För den Loop von disse Steed an warrt mehrstendeels de Naam Seppenser Beek bruukt. Twüschen Lüll un Holm-Seppens liggt dor denn de ole Seppenser Möhl, de den Seppenser Beek to en Möhlendiek opstaut. De Beek münnt denn bi Thälsdörp in de Neegd von Schierhoorn un Holm in de Seev. Dat Water in de Seev flütt denn wieder in de Elv un in de Noordsee. Gewässergütebericht ELBE 2000 Niedersachsen. Michael Bergemann: Gesamtliste der Fließgewässer im Elbeeinzugsgebiet. 2012 Seppenser Beek. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 16′
Meyerhoff betekent Meyerhoff, Oort in de Gemeen Beverst in’n Landkreis Cuxhoben, Neddersassen, Meyerhoff, Oort in de Gemeen Snevern in’n Landkreis Heidkreis, Neddersassen, Meyerhoff, Oort in de Gemeen Witzendörp in’n Landkreis Heidkreis, Neddersassen, Meyerhoff, Oort in de Gemeen Bomlitz in’n Landkreis Heidkreis, Neddersassen, The Meyerhoff Kunzerthall in Baltimore, USA. Meyerhoff is de Familiennaam von Dieter Meyerhoff (* 1960), düütschen Brigaadgeneraal, Grete Meyerhoff (1913–2002), düütsche Entomologin, Hans Meyerhoff (1914–1965), US-amerikaanschen Philosoof, Hermann Meyerhoff (1888–1970), düütschen Börgermeester un Böverstadtdirekter, Joachim Meyerhoff (* 1967), düütschen Schauspeler, Speelbaas un Schriever, Miriam Meyerhoff (* 1964), neeseelandsche Linguistin, Sally Meyerhoff (1983–2011), US-amerikaansche Lichtathletin, Walter Meyerhoff (1890–1977), düütschen Jurist. Kiek ok bi: Meyerhof, Mayerhoff, Myerhoff. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Mellinger is de Familiennaam von Frederic Mellinger (1890–1970), düütsch-US-amerikaanschen Speelbaas un Theaterkritiker, Johannes Mellinger (üm 1538–1603), düütschen Kartograaf, Karl Mellinger (1858–1917), düütschen Ophthalmoloog, Ludwig von Mellinger (1849–1929), düütschen Bomeester, Ludwig Mellinger (1900–1977), düütschen Bankmanager, Michael Mellinger (1929–2004), düütschen Schauspeler. Kiek ok bi: Melliger. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Johannes Mellinger (* üm 1538 in Halle; † Anfang Mai 1603 in Celle) weer en düütschen Kartograaf un Dokter. Mellinger is üm 1538 rüm as Söhn von Elisabeth († na 1572) un Hans Mellinger († vör 1557) boren. In de Oorkunnen dükert Mellinger toeerst op, as he 1555 Student an de Universität Wittenbarg is. Dor hett he 1562 den Magister maakt un is denn na Halle trügggahn. 1567 hett Mellinger in Weimar dat Börgerrecht kregen un is an de Stadtschool in Weimar as Kanter anstellt worrn. 1568 is he denn al Kunrekter ween. He is bet Anfang 1569 in Weimar bleven un hett dor 1568 sien eerst groot kartograafsch Wark rutbröcht, en Koort von Döringen. 1569 hett Mellinger den Posten as Rekter an de Stadtschool in Jena övernahmen. Dor hett he sik ok an de Universität Jena inschreven un hett 1572 en Medizinstudium opnahmen. Dat Amt as Rekter hett he 1573 afgeven. 1577 hett Mellinger denn in Hilmssen arbeidt un is 1578 in Celle Lievdokter von Hertog Willem den Jüngern von Bruunswiek-Lümborg worrn. Dat Amt hett he na’n Dood von Gervasius Marstaller övernahmen, de vörher Perfesser för Medizin an de Universität Jena ween weer. 1579 hett Mellinger an de Universität
Wulmsdörp (hoochdüütsch Wulmstorf) is en Dörp in de Gemeen Vosshusen in’n Landkreis Horborg, Neddersassen. Binnen de Gemeen höört de Oort to de Oortschop Vosshusen. In’n Oosten un Süüdoosten von Wulmsdörp is dat Gelänn von de Fischbeker Heid un de Horbörger Bargen präägt. De Oort liggt op en Höögd von 48 bet 57 Meter över de See. De Naveröörd sünd Vosshusen in’n Noorden, Fischbeek un Neegraven in’n Noordoosten (de beiden höört to Hamborg), Tempelbarg in’n Oosten, Doasdörp in’n Süden, Swiersdörp, Ilsdörp un Arsdörp in’n Süüdwesten un Ketzendörp un Öbergünn in’n Westen. Wulmsdörp kummt 1197 toeerst in en Oorkunn vör, in de de nobiles von Buxthu Land in Wulmsdörp an dat ole Klooster bi Buxthu afgeevt. De Naam kummt wohrschienlich von Wulfmer sien Dörp. In de Franzosentied von 1810 bet 1814 hett de Oort to de Mairie Mesborg in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to dat Amt Mesborg tohöört un is denn Deel von dat Amt Horborg worrn. Na 1885 weer dat in’n Kreis Horborg. 1932 is dat Deel von’n ne’en gröttern Landkreis Horborg worrn. Von
Wulmsdörp betekent Wulmsdörp, Oort in de Gemeen Vosshusen in’n Landkreis Horborg, Neddersassen, Wulmsdörp, Oort in de Gemeen Thänhusen in’n Landkreis Veern, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Falkenbeek, Falkengraven oder Scheebeek is en 5,6 Kilometer langen Beek, de von rechts in de Moorwettern münnt. De Falkenbeek hett sien Born an’n Falkenbarg in’n Süden von Neegraven. Von dor flütt de Beek na Noorden, ünner de Bundsstraat 73 un de Nedderelvbahn ünnerdör un nimmt den Dammgraven op. Kort Stück later münnt de Graven denn in de Moorwettern. Dat Water in de Moorwettern flütt denn wieder in dat Hogenwischer Slüsenfleet, de ole Süderelv, de Elv un von dor in de Noordsee. De Naam Scheebeek kummt dor von, dat de Beek in dat 16./17. Johrhunnert de Grenz twüschen dat ole Amt Mesborg un dat Amt Horborg billt hett. Michael Bergemann: Gesamtliste der Fließgewässer im Elbeeinzugsgebiet. 2012
Achterdiek betekent Achterdiek, in’n Diekbo en Soort Diek, Achterdiek, Oort in de Gemeen Stell in’n Landkreis Horborg, Neddersassen, Achterdiek, Oort in de Gemenen Jörk, Neekark un Mittelskark in’n Landkreis Stood, Neddersassen, Achterdiek, Oort in’n Stadtdeel Neengamm von Hamborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Louis Biester (* 3. August 1882 in Wenn’n; † 16. Juni 1965 in Königsmoor) weer en düütschen Politiker von de SPD. Biester is 1882 in Wenn’n as Söhn von Dorothea Marie, borene Helfers (1845-1887), un den Buur Heinrich Friedrich Biester (22. November 1842-1. Februar 1902) boren. He weer von 1888 af an op de Volksschool in Wenn’n un von 1896 bet 1899 op de Präparandenanstalt Wunsdörp. Biester weer denn von September 1899 bet September 1902 op dat Lehrerseminar in Stood. He hett von’n 1. Oktober 1903 bet April 1906 as tweten Schoolmeester an de Volksschool in Intschen arbeidt un an’n 15. Dezember 1905 sien twete Lehrerprüfung in Stood maakt. In’n April 1906 güng he as Schoolmeester na Hamborg un hett in Allermöh leevt. To’n 1. April 1907 hett he en faste Steed an de Volksschool Seilerstraat kregen. 1912 is he in de SPD rin. Von August 1914 bet 1916 weer he in’n Eersten Weltkrieg Soldaat in dat Ersatzbataillon Res. 31 in Rendsborg. 1919 is he in Hamborg ok Landsvörsitter von’n Sozialistischen Schoolmeesterbund worrn. Von April 1919 af an hett he in Hoisbüttel in’n Kreis Stormarn wahnt. An’n 27. Juni 1933 is Biester von de Natschonalsozialisten in Schutzhaft nahmen worrn un
Jean Troillet (* 10. März 1948 in Orsières) is en Swiezer Bargstieger un Bargführer. He is butendem kanaadsch Staatsbörger. Troillet leevt in La Fouly in den Wallis. 1969 kreeg he de Anerkennung as Bargführer. He hett teihn vun de 14 Achtdusender besteegen, meest all in' Alpinstil un ahn tosätzlichen Suerstoff. 1986 hett he tosommen mit Erhard Loretan dat Hornbein-Couloir an' Mount Everest dörsteegen un keem bit up den Tipp. 1997 weer he de Eerste, de de Noordsiet vun den Mount Everest mit dat Snowboard daalfohren is. Wiedere vun Troillet bedwungen Achtdusender sünd K2, Dhaulagiri, Cho Oyu, Shishapangma, Makalu, Lhotse, Kangchendzönga, Hidden Peak un Gasherbrum II. Aber ok in de Alpen is he aktiv, so is he 2009 en nee Route an' Matterhorn begahn. Offiziell Websteed Normdaten: GND: 1106267400 (OGND, AKS) | VIAF: 74075857 | Wikipedia-Personensöök
Makoto Kobayashi (japaansch: 小林 誠, Kobayashi Makoto; * 7. April 1944 in Nagoya) is en japaansch Physiker, de för sien Arbeiten up dat Rebeet vun de CP-Verletzung bekannt is. He kreeg 2008 den Nobelpries för Physik. Makoto Kobayashi hett an de Universität Nagoya studeert un denn an de Universität Kyōto arbeit. Sien beropen Artikel CP Violation in the Renormalizable Theory of Weak Interaction, de he 1973 tosommen mit Toshihide Masukawa verdaat hett, is de an' dartmeesten titeert Artikel up SPIRES (Stand 2006). Dat Resultat vun disse Arbeit is de CKM-Matrix, de de Mischungsparameter vun de Quarks bestimmt. De CKM-Ansatz postuleert de Existenz vun en dart Generatschoon vun Quarks, de veer Johr later mit den Nahwies vun den Bottom-Quark bestätigt wurr. Buterdem wurrd doröver de all fröher opdeckt CP-Verletzung in dat Standardmodell inbaut. 1985 wurr he mit den Sakurai-Pries uttekent un 2007 mit den High Energy and Particle Physics Prize vun de EPS. To Tiet (2007) is he an den Deelkenbeschleuniger vun dat KEK in Tsukuba tätig, de sien tietwielig Baas he ok weer. He is dor „Diamond Fellow“ an dat Institute for Nuclear and Particle Studies (INPS). 2001 wurr he to en Person mit besünner kulturell Verdeensten nömmt. 2008 kreeg
Dit Woort hett noch annere Bedüden: kiek dorför ünner Delta (Mehrdüdig Begreep). Dat Delta is de veerte Bookstaav vun’t greeksche Alphabeet un stammt vun den phönizschen Bookstaven Daleth af. Dat grote Delta is ’n beten liek to dat latiensche „D“ un is sien Vörfohr. Dat lütte D un dat lütte Delta sünd beid ’n handschriftliche Variatschoon vun den groten Bookstaven. As greeksche Tall hett dat Delta den Weert 4. Utspraken warrt dat Delta as „d“.
De Landsflagg vun dat Saarland besteiht ut de Bundsflagg, dorup in de Midden, in den swaarten un den goldfarven Striepen övergriepend, dat Landswappen, de rechte Siet (ut Sicht vun den Ankieker, de linke Siet) to'n Mast hen wend (Hissflagg). Se kann ok as Bannerflagg utführt ween, denn sünd de Striepen senkrecht anordnet, dat Wappen steiht uprecht, de rechte Siet (ut Sicht vun den Ankieker de linke Siet) to'n swaarten Striepen hen wend. Luut de saarländsch Verfaaten sünd siet 1957 de Landsfarven Swaart-Root-Gold. Disse Kombinatschoon wurr nah den Biträe vun dat Saarland to de Bundsrepubliek Düütschland wählt, um demonstrativ up de Togehörigkeit vun dat Saarland to Düütschland hentowiesen. Ofschons de Flagg dat Landswappen enthollen deiht, dröfft de Landflagg vun jeden Landsbörger bruukt wurrn (in' Gegensatz to anner Landsflaggen mit Wappen as etwa Berlin oder Baden-Württemberg). De Landdagspräsident un de Ministerpräsident hemm dat Recht, to besünners Anlässen hör Fohrtüüch mit en eegen Standarte („Autoflagge“) to smücken. De Minister un de Leiden vun staatlich Behörden dröfft ebenfalls Autostandarten bruuken, de stellen aber lüttgere Versionen vun de Landsflagg dor(Minister: 25x25 cm; Behördenchefs: 18x25cm). Nah dat Aftrennen vun dat „Saarrebeet“ vun dat Düütsch Riek dör de Vörschriften vun den Versailler Verdrag bestunn de Landsflagg ut
De Oscars 1959 sünd an’n 6. April 1959 in’t RKO Pantages Theatre in Los Angeles vergeven worrn. Dat weer de 31. Oscar-Vergaav, bi de de Filmen ut dat Vörjohr – also vun 1958 – ehrt worrn sünd. Disse Vergaav weer vun Bob Hope, Jerry Lewis, David Niven, Laurence Olivier, Mort Sahl un Tony Randall modereert. De spoodriekste Film dat Johr weer Gigi, de in negen Kategorien nomineert weer un ok in all disse Kategorien wunnen hett. Arthur Freed för Gigi Jack L. Warner för Auntie Mame (dt.: Die tolle Tante) Lawrence Weingarten för Cat on a Hot Tin Roof (dt.: Die Katze auf dem heißen Blechdach) Stanley Kramer för The Defiant Ones (dt.: Flucht in Ketten) Harold Hecht för Separate Tables (dt.: Getrennt von Tisch und Bett) Vincente Minelli för Gigi Richard Brooks för Cat on a Hot Tin Roof (dt.: Die Katze auf dem heißen Blechdach) Stanley Kramer för The Defiant Ones (dt.: Flucht in Ketten) Robert Wise för I Want to Live! (dt.: Laßt mich leben) Mark Robson för The Inn of the Sixth Happiness (dt.: Die Herberge zur 6. Glückseligkeit) David Niven för Separate Tables (dt.: Getrennt von Tisch und Bett) Paul Newman för Cat on a
Gigi betekent Gigi, en Vörnaam för Jungs un Deerns, ok as Kortform för den italieenschen Naam Luigi, Künstlernaam vun de äthiopische Singersche Ejigayehu Shibabaw, Ökelnaam vun den rechtsxtremen Singer Daniel Giese, Ökelnaam in’t Internett vun María Laura Mederos, Gigi Rüf, Ökelnaam vun den Snowboard-Fohrer Christian Rüf, fröheren Ökelnaam vun Linda G. Thompson, Gigi, Novelle vun de franzöösche Schrieversche Colette ut dat Johr 1944, Gigi, franzööschen Film ut dat Johr 1948 na de Vörlaag, Gigi, Boulevard-Kummedie ut dat Johr 1951 na de Vörlaag, Gigi, US-amerikaanschen Musicalfilm ut dat Johr 1958 na de Vörlaag, Gigi, Leed vun Frederick Loewe ut’n Film ut dat Johr 1958, Gigi, Musical ut dat Johr 1973 as Bühnenfaten vun’n Film ut dat Johr 1958 op Grundlaag vun den Roman, Gigi, en franzööschen Feernsehfilm ut dat Johr 1987 na de Vörlaag, Gigi, Tietschrift för sexuelle Emanzipatschoon (1999–2010). Gigi is de Familiennaam von Asha Gigi (* 1973), Langstreckenlöpersche ut Äthiopien, Robert Gigi (1926–2007), franzööschen Comicteekner. Kiek ok bi: Jiji. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Epsilon is de föffte Bookstaav vun’t greeksche Alphabet. De Naam bedüüdt „dat eenfache E“. (In’t Middelöller hebbt de Lüüd „e“ un „ai“ liek utspraken.) Dat grote Epsilon is liek to dat latiensche „E“. Dat lütte Epsilon is de handschriftliche Variatschoon vun den groten Bookstaven. As greeksche Tall hett disse Bookstaav den Weert 5. Utspraken warrt dat Epsilon as „e“.
Dit Woort hett noch annere Bedüden: kiek dorför ünner Veers (Oort). De Veers is en 31 Kilometer langen Beek, de von links in de Wümm münnt. De Born von de Veers liggt in dat Pietzmoor in’n Süüdoosten von Snevern. Von dor flütt de Beek na Westen an de enkelten Hööv Dannhost, Stimbeck, Hasselhoff un Vöden langs, de all an dat Süüdöver liggen doot. An dat Noordöver doot blangen Snevern Gallhorn un Zoarn liggen. Bi’n Lünzenbrookhoff münnt von links de Kröpelbeek in de Veers, de sien Born bi Schüllern hett. De Beek flütt denn dör Lünzen. Dor hett de Veers fröher de Möhl von Lunzmöhlen andreven. Denn geiht dat vörbi an Grauen, Molkenreith un Nersum op dat linke Över un Riep un Riepermoor an dat rechte Över. Bi Deepen dreiht de Veers na Noordwesten. Bi Deepen liggt dat Naturschuulrebeed Hemslinger Moor un Stück wieder de Veers dal dat Naturschuulrebeed Veersdaal. Noch en Stück wieder liggt denn Westervees an dat rechte Över. Bi Westervees an de Münn von’n Lünzener Brookbeek dreiht de Beek denn wedder op Westen, kummt an den lütten Oord Veers un an Badlsdörp vörbi un münnt bi Veersbrügg twüschen Scheeßl un Wohlsdörp in de Wümm, kort nadem de Bundsstraat
Wohlsdorf betekent Wohlsdorf, Oort in de Gemeen Bernborg in’n Salzlandkreis, Sassen-Anholt, Wohlsdorf, Oort in de Gemeen Wettmannstätten, Bezirk Deutschlandsberg, Steiermark, Öösterriek. Dat is ok de hoochdüütsche Naam von Wohlsdörp, Oort in de Gemeen Scheeßl in’n Landkreis Rodenborg, Neddersassen. Kiek ok bi: Wöhlsdorf, Wohldorf, Wolsdorf. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
In de Mathematik is en Lien (f, Mehrtall Lienen) en unendlich langen, unendlich dünnen un graden Bagen. (De Lien is en speziellen Bagen, de nich krumm is.) In de euklidsche Geometrie, is de Lien dör twee Punkten defineert, de op de Lien liggt. De Lien is de körtste Lenk twischen disse Punkten. Twee oder mehr Punkten, de op desülvige Lien liggt, warrt kollinear nöömt. In den euklidschen Ruum Rn (un ok in allen annern Vekterrüüm), warrt de Lien L as en Ünnerkoppel vun R in de Form L = { a + t b ∣ t ∈ R } {\displaystyle L=\{\mathbf {a} +t\mathbf {b} \mid t\in \mathbb {R} \}} defineert. a and b sünd hier vörgeven Vekters ut Rn un b is nich liek 0. De Vekter b beschrifft de Richt vun de Lien un a is en Punkt op de Lien. Dat gifft mehr as een Poor vun a un b, de desülvige Lien beschrievt. In den R2 lett sik de Lien L ok as L = { ( x , y ) ∣ a x + b y = c } {\displaystyle L=\{(x,y)\mid ax+by=c\}} schrieven, woneem a, b un c (de nich liek to de 0 ween dörvt)
De Bremer Swiez is en Landschop, de in de noordwestlichen Stadtdelen von Bremen un in’n Süüdwesten von’n Landkreis Oosterholt liggt. Dat is en Geestrebeed an’n Westrand von de Oosterholter Geest. Anners as de sieden Rebeden ümto, de faken Masch un Moor sünd, besteiht de Bremer Swiez ut siede Bargen, de bet op üm un bi 30 Meter över NN reckt. De Naam is in dat 19. Johrhunnert präägt worrn, as vele Lüüd ut Bremen Utflöög in de Ümgegend von Schöönbeek maakt hebbt, üm de Landschop to geneten. De öllsten Nawiesen stammt ut en Breef von Friedrich Engels an siene Süster Marie von 1839 un ut Friedrich Köster sien Alterthümer, Geschichten und Sagen der Herzogthümer Bremen und Verden von 1856. Dor schrifft Köster den Naam dat Daal von de Schöönbeker Au to. En ganze Reeg Landschoppen hebbt över de Tied Naams mit Swiez kregen, von wegen dat se en intressante Landschop mit vele Bargen hebbt. Mit de Tied is dat Rebeed an’n Süüdrand von de Geest jümmer mehr toboot worrn un de Utdruck hett sik bilütten ok op de Rebeden mehr in’n Noorden utdehnt, de noch mehr Natur baden hebbt. De Grenzen sünd nich fastleggt. De faste Karn is dat Rebeed
Cat on a Hot Tin Roof betekent Cat on a Hot Tin Roof, Theaterstück vun Tennessee Williams ut dat Johr 1955, Cat on a Hot Tin Roof, US-amerikaansch Filmdrama na dat Theaterstück ut dat Johr 1958, Cat on a Hot Tin Roof, brietsch Feernsehdrama na dat Theaterstück ut dat Johr 1976, Cat on a Hot Tin Roof, US-amerikaansch Feernsehdrama na dat Theaterstück ut dat Johr 1984. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.